TU รอการฟื้นตัวในช่วงที่เหลือของปีแนะซื้อราคาเป้าหมาย 22.50 บาท
TU รอการฟื้นตัวในช่วงที่เหลือของปีแนะซื้อราคาเป้าหมาย 22.50 บาท
9 พ.ค. 2561

บล.ทรีนีตี้ ระบุในบทวิเคราะห์วันนี้(9พ.ค.) ว่า บริษัท ไทยยูเนี่ยน กรุ๊ป จำกัด (มหาชน) หรือ TU กำไรไตรมาส 1/61 ต่ำกว่าคาด ต้นทุนวัตถุดิบและค่าเงินกดดัน โดยกำไรไตรมาส 1/61 อยู่ที่ 869 ล้านบาท ลดลง 38% เทียบไตรมาสก่อนหน้า และ 41%YoY ต่ำกว่าคาด และยอดขายอ่อนตัวลงจาก Low Season และได้รับผลกระทบจากค่าเงิน อัตรากำไรขั้นต้นยังถูกกดดันจากต้นทุนวัตถุดิบคงค้างที่อยู่ในระดับสูง
อย่างไรก็ตามธุรกิจของ Red Lobster เป็น High Season ขณะที่ Avanti Feed ดีต่อเนื่อง คาดในช่วงที่เหลือของปี ต้นทุนทูน่าที่ถูกลง และค่าเงินบาทที่ผันผวนน้อยลงจะช่วยให้กำไรในช่วงที่เหลือของปีฟื้นตัวได้ยังคงแนะนำ”ซื้อ”ราคาเป้าหมาย 22.50 บาท/หุ้น